Ramona Chiriac va deschide lista PSD-PNL la europarlamentare
Ramona Chiriac va deschide lista alianței PSD-PNL la alegerile europarlamentare din acest an, spun surse apropiate acestei chestiuni.
Aceleași surse au mai precizat că momentan, în ceea ce privește Capitala, toate opțiunile sunt pe masă. Așadar, nu sunt excluse nici scenariile în care fiecare partid să meargă la alegeri cu propriul candidat.
Cine este Ramona Chiriac?
Ramona Chiriac a ocupat, anterior, și funcția de șef al Cancelariei Prefectului în județul Bacău, unde a avut drept responsabilități
- Coordonarea activităților Cancelariei
- Reprezentarea Instituției Prefectului
- Purtător de cuvânt
- Relații externe și diplomatice
De asemenea, a mai ocupat și funcția de consilier de Integrare Europeană, timp de un an, între 2004 și 2005. Atunci a avut ca responsabilități:
- Acordarea de consiliere privind oportunitățile de finanțare europene și alte afaceri ale UE
- Diseminarea informațiilor europene prin organizarea de conferințe, seminarii, campanii, ateliere
- Gestionarea relațiilor externe/diplomatice ale instituției (Prefectura)
Potrivit CV-ului său, ea a mai fost și asistent de cercetare la Institutul pentru Studii Politice (Institut für Politikwissenschaft) din Münster (Germania).
Ce studii are cea care va deschide lista alianței PSD-PNL la alegerile europarlamentare?
Potrivit CV-ului publicat, Ramona Chiriac are un doctorat în științe politice de la Institut für Politikwissenschaft. De asemenea, mai are și două mastere în:
- Studii de Gen de la Institutul de Antropologie Culturală, Facultatea de Studii Europene și Relații Internaționale, Cluj-Napoca
- Studii Europene de la Institut für Politikwissenschaft, Westfaellische-Wilhelms Universitaet, Munster, Germania, și Facultatea de Administrație Publică și Politici Publice, Twente, Țările de Jos (dublă diplomă)
Aceasta a urmat cursurile Facultății de Studii Europene și Relații Internaționale (Cluj-Napoca), specializându-se pe studii europene.
Ramona Chiriac deține mai multe cursuri și certificări adiționale. Acestea sunt doar o parte dintre ele:
- certificat de Guvernarea Globală și Europeană de la Facultatea de Sociologie, Bielefeld (Germania)
- certificat de Incluziune și Excludere în Societățile Europene Contemporane IUC, Dubrovnik (Croația)
- certificat de Agricultură, Politici Structurale și Extinderea Estică a UE de la Universitatea Westfaelische-Wilhelms, Münster (Germania)
- certificat de Valori ale Democrației Daneze de la Universitatea Aarhus (Danemarca)
- certificat de UE după Tratatul de la Nisa de la Universitatea Westfaelische-Wilhelms, Münster (Germania)
- certificat de Mosteniri și Provocări în Europa de la Proiectul Educație Civică, București